త్వరలోనే తెలంగాణలో స్టీల్‌ ప్లాంట్‌
- కేంద్ర మంత్రి బీరేంద్ర సింగ్‌ వెల్లడి
హైదరాబాద్‌ : తెలుగు రాష్ట్రాల్లో రెండు స్టీల్‌ ప్లాంట్లు ఏర్పాటు చేసే ప్రక్రియ దగ్గర పడిందని కేంద్ర ఉక్కు శాఖ మంత్రి చౌదరీ బీరేంద్ర సింగ్‌ అన్నారు. శుక్రవారం హైదరాబాద్‌లో ఆయన మీడియాతో మాట్లాడుతూ తెలంగాణ పాల్వంచలో ఏర్పాటు చేయబోయే ప్రాజెక్టుకు రూ.9,000 కోట్ల వ్యయం కానుందన్నారు. రాష్ట్ర విభజన చట్టంలోని హామీల మేరకు రెండు రాష్ట్రాల్లో ఈ ప్లాంట్లను ఏర్పాటు చేస్తున్నామని మంత్రి తెలిపారు. ఈ యూనిట్ల ఏర్పాటుకు స్థలం కూడా అందుబాటులో ఉందన్నారు. స్టీల్‌ ప్లాంట్‌ ఏర్పాటుపై నెల రోజుల్లో ఫిజిబులిటీ నివేదిక వస్తుందని ఆశిస్తున్నామన్నారు. ఫిజిబులిటీ నివేదిక వచ్చిన తర్వాతే నిర్ణయం తీసుకోనున్నామని తెలిపారు. విభజన చట్టంలోని హామీలను కచ్చితంగా అమలు చేస్తామని మంత్రి హామీ ఇచ్చారు. అలాగే కడపలో అధిక సామర్థ్యం కలిగిన స్పెషల్‌ స్టీల్‌ తయారీకి సెయిల్‌, అర్సెలర్‌ మిట్టల్‌ ఒక ఒప్పందంతో ముందుకు వచ్చాయన్నారు. ప్రపంచ ఆటోమోటివ్‌ పరిశ్రమకు భారత్‌ ఒక హబ్‌ల మారిందన్నారు.
మీ స్నేహితులకు రికమెండ్ చెయ్యండి